《文武舞歌四首 其二 文舞辞》
隋代·佚名

皇天有命，归我大齐。受兹华玉，爰锡玄圭。奄家环海，实子蒸黎。

图开宝匣，检封芝泥。无思不顺，自东徂西。教南暨朔，罔敢或携。

比日之明，如天之大。神化之洽，率土无外。眇眇舟车，华戎毕会。

祠我春秋，服我冠带。仪协震象，乐均天籁。蹈武在庭，其容蔼蔼。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。